
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 537 

— ~ 19 Ιουλίου 1999 


ΑΠΟΦΑΣΕΙΣ 

Αριθ.3211 

Έγκριση πολεοδομικής μελέτης ένταξης σε σχέδιο πόλης 
της περιοχής Κεντρική Καλλικράτεια 2Β του Δήμου 
Καλλικράτειας (Ν. Χαλκιδικής). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

Τις διατάξεις του Ν.Δ. 17.7.1923 «Περί σχεδίων πόλεων, 
κωμών και συνοικισμών του κράτους και οικοδομής αυ¬ 
τών» (ΦΕΚ 228 Α') και ειδικότερα το άρθρο 1, 3, 9, 10 και 
11 αυτού όπως τροποποιήθηκαν και συμπληρώθηκαν με¬ 
ταγενέστερα. 

1. Τις διατάξεις του άρθρου3παρ. 1 Ν. 2242/1994 «Πο¬ 
λεοδόμηση περιοχών δεύτερης κατοικίας σε Ζώνες Οικι¬ 
στικού ελέγχου προστασία φυσικού και δομημένου περι¬ 
βάλλοντος και άλλες διατάξεις» (ΦΕΚ 162 Α'). 

2. Τις διατάξεις των άρθρων 6, 7, 8, 9 και 16 του Ν. 
1577/1985 «Γενικός Οικοδομικός Κανονισμός» (Α' 210) ό¬ 
πως τροποποιήθηκαν με το άρθρο 13 (παρ. 1,2,3) του Ν. 
1647/1988 «Οργανισμός Κτηματολογίου και Χαρτογρα¬ 
φήσεων Ελλάδας (ΟΚΧΕ) και άλλες σχετικές διατάξεις» 
(Α'141) και το άρθρο 1 (παρ. 3,4)τουΝ. 1772/1988 «Τρο¬ 
ποποίηση διατάξεων του Ν. 1577/85 ΓΟΚ και άλλες σχετι¬ 
κές διατάξεις» (Α' 91). 

3. Τις διατάξεις του άρθρου 25 παρ. 9α Ν. 2508/97 «Βιώ¬ 
σιμη οικιστική ανάπτυξη των πόλεων και οικισμών της χώ¬ 
ρας και άλλες διατάξεις» (ΦΕΚ 124 Α'). 

4. Τις διατάξεις του Ν. 2503/1997 (ΦΕΚ 107 Α/3.5.97) 
«Διοίκηση οργάνωση, στελέχωση της περιφέρειας, ρύθ¬ 
μιση θεμάτων για την τοπική αυτοδιοίκηση και άλλες δια¬ 
τάξεις». 

5. Τις διατάξεις του από 16.8.1985 Π.Δ. «Πολεοδόμηση 
περιοχών δεύτερης κατοικίας μέσα στις Ζ.Ο.Ε. και σχετι¬ 
κές ρυθμίσεις, όπως τροποποιήθηκε μεταγενέστερα και ι¬ 
σχύει (ΦΕΚ 416 Δ'). 

6. Τις διατάξεις του από 23.2.1987 Π.Δ. «Κατηγορίες και 
περιεχόμενο χρήσεων γης» (ΦΕΚ 166 Δ'). 

7. Τις διατάξειςτου από 16.8.88 Π.Δ. «Καθορισμός Ζώνης 
Οικιστικού ελέγχου κατωτάτου ορίου κατάτμησης Ν. Καλ- 
λικράτειας και Ν. Συλλάτων (Ν. Χαλκιδικής), (ΦΕΚ 700 Δ'). 

8. Την με αρ. 4427/920/8.2.95 Απόφαση του Υπουργού 
ΠΕΧΩΔΕ σχετικά με την «Έγκριση Σχεδίου Ανάπτυξης 


Περιοχών Δεύτερης κατοικίας (ΣΧΑΠ) Ν. Καλλικράτειας 
και Ν. Συλλάτων, (ΦΕΚ 117Δ'), όπως τροποποιήθηκε με 
την με αρ. 32527/6707/5.11.1997 Απόφαση του Υπουργού 
ΠΕΧΩΔΕ (ΦΕΚ 1015Δ725.11.97). 

9. Την με αρ. πρ. 878/19.12.94 απόφαση ορισμού επι- 
βλεπόντων Α' & Β' κατοικίας του ΥΠΕΧΩΔΕ. 

10. Την με αρ. πρ. 1108/29.12.94 απόφαση ανάθεσης 
Μελετών Α' & Β' κατοικίας του ΥΠΕΧΩΔΕ. 

11. Τις γνωμοδοτήσεις του Δήμου Καλλικράτειας με αρ. 
123/98 και 60α/99 σχετικά με τις ενστάσεις που υποβλή¬ 
θηκαν κατά τις αναρτήσεις της πολεοδομικής μελέτης. 

12. Το με αρ. 04/4173/25.10.95 έγγραφο της Δ/νσης Γε¬ 
ωργίας Ν. Χαλκιδικής. 

13. Το με αρ. 2388/25.10.95 έγγραφο της 10ης Εφορεί¬ 
ας Βυζαντινών μνημείων. 

14. Το με αρ. 8568/31.10.95 έγγραφο της ΙΣΤ Εφορείας 
Προϊστορικών Αρχαιοτήτων. 

15. Τις γνωμοδοτήσεις του Περιφερειακού Συμβουλίου 
ΧΟΠ Κεντρικής Μακεδονίας με αρ. 24 πράξη της 3ης συ¬ 
νεδρίας και με αρ. 52 πράξη της 5ης συνεδρίας. 

16. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ. Α., αποφα¬ 
σίζουμε: 

Άρθρο Ιο 

Εγκρίνεται η πολεοδομική μελέτη ένταξης στο σχέδιο 
πόλης της περιοχής Κεντρική Καλλικράτεια 2Β του Δήμου 
Καλλικράτειας (Ν. Χαλκιδικής) με τον καθορισμό οικοδο¬ 
μήσιμων χώρων, οδών, πεζοδρόμων, κοινοχρήστων χώ¬ 
ρων πρασίνου, χώρων στάθμευσης, χώρων αθλητικών ε¬ 
γκαταστάσεων, χώρων παιδικής χαράς. 

Οι παραπάνω ρυθμίσεις φαίνονται στα εννέα (6) σχετι¬ 
κά διαγράμματα κλίμακας 1:1000 που θεωρήθηκαν από 
τον Προϊστάμενο της Δ/νσης Π ΕΧΩ Κ. Μακεδονίας και 
που αντίτυπά τους σε φωτοσμίκρυνση δημοσιεύονται με 
την παρούσα απόφαση. 

Άρθρο 2ο 

Στο πρόσωπο των οικοπέδων των Ο.Τ. του πολεοδομι- 
κού σχεδίου επιβάλλονται προκήπια τριών (3) και πέντε 
(5) μέτρων. 

Αρθρο 3ο 

Εγκρίνεται ο πολεοδομικός κανονισμός της παραπάνω 

περιοχής της οποίας η πολεοδομική μελέτη εγκρίνεται με 
το άρθρο 1 της παρούσας. 

Στην περιοχή ένταξης στο σχέδιο πόλης καθορίζονται 
οι χρήσεις γης, τα όρια αρτιότητας και οικοδομησιμότη- 
τας και οι όροι και περιορισμοί δόμησης που επιτρέπονται 
να πραγματοποιούνται ως ακολούθως: 

3.1. Χρήσεις γης. 

3.1.1. Στην περιοχή που ορίζεται από τα Ο.Τ. 2970,2971, 
2972, 2973, 2974, 2975 και 2976 επιτρέπονται οι χρήσεις 
γης της Κέντρου, όπως διατυπώνονται στο άρθρο 4 του 
Π.Δ. 23.2.87 (ΦΕΚ 166 Δ'). 

3.1.2. Στα υπόλοιπα Ο.Τ. εκτός των αναφερομένων στην 
παρ. 3.1.1. επιτρέπονται οι χρήσεις γης της Αμιγούς κα¬ 
τοικίας που περιλαμβάνονται στο άρθρο 2 του Π.Δ. 
27.2.87 (ΦΕΚ 166 Δ'). 

3.2. Όρια αρτιότητας και οικοδομησιμότητας. 

3.2.1. Τα ελάχιστα όρια αρτιότητας των οικοπέδων ως 
προς το πρόσωπο και το εμβαδόν αντιστοίχως ορίζονται 
ως εξής: 

Τομέας I 
Οκτώ (8) μ. 

Εκατόν πενήντα (150) τ.μ. 

Όροφοι ένας (1) 

Τομέας II 
Οκτώ (8) μ. 

Διακόσια (200) τ.μ. 

Όροφοι ένας (1) 

Τομέας ΗΙ 
Δεκαπέντε (15) μ. 

Τετρακόσια (400) τ.μ. 

Όροφοι δύο (2) 

Τομέας IV 
Δεκαπέντε (15) μ. 

Εξακόσια (600) τ.μ. 

Όροφοι δύο (2) 

3.3. Όροι και περιορισμοί δόμησης 
Για όλους τους τομείς ορίζονται: 

3.3.1. Μέγιστο ποσοστό κάλυψης: σαράντα τοις εκατό 
(50%). 


3.3.2. Συντελεστής δόμησης: 0,35 

3.3.3. Μέγιστο επιτρεπόμενο ύψος των ανεγειρομένων 
κτηρίων: για τα μονόροφα (4.0) μ. για τα διώροφα επτά 
(7.0). Ελάχιστο ελεύθερο ύψος ορόφου 2.70 μ. 

3.4. Λοιποί όροι και περιορισμοί δόμησης. 

3.4.1. Επιβάλλεται υποχρεωτικά η κατασκευή κεραμο- 
σκεπούς στέγης μεγίστου ύψους 1.5μ. και μέγιστης κλί¬ 
σης 35%. 

3.4.2. Απαγορεύεται η κατασκευή συνεχών εξωστών 
μήκους μεγαλύτερου από (πέντε) 5 μ. 

3.4.3. Απαγορεύεται η κατασκευή Πιλοτής. 

Αρθρο 4ο 

Χρήσεις που υπάρχουν κατά τη δημοσίευση του παρό¬ 
ντος και απαγορεύονται από τις διατάξεις του παρόντος 
εξακολουθούν να ισχύουν εφόσον κατά τη δημοσίευση 
της παρούσας λειτουργούν νομίμως. 

Άρθρο 5ο 

Ειδικοί όροι δόμησης 

5.1. Για τους πεζοδρόμους που προβλέπονται στην πε¬ 
ριοχή ένταξης επιτρέπεται η προσπέλαση από οχήματα 
άμεσης ανάγκης καθώς και από οχήματα των ιδιοκτητών 
των οικοπέδων που έχουν πρόσωπο σ’ αυτούς. Η λει¬ 
τουργία τους ρυθμίζεται βάσει ειδικού κανονισμού που ε- 
γκρίνεται από τον οικείο ΟΤΑ. 

5.2. Γ ια τα λοιπά στοιχεία δόμησης που δεν καθορίζο¬ 
νται με την παρούσα απόφαση έχουν εφαρμογή οι διατά¬ 
ξεις του Ν. 1577/85 (ΓΟΚ85) όπως ισχύει. 

Άρθρο 6ο 

Η ισχύς της παρούσης απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 25 Μαΐου 1999 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

Δ/ΝΣΗ ΠΕΡΙΒΑΛΛΟΝΤΟΣ & ΧΩΡΟΤΑΞΙΑΣ Κ.ΜΑΚΕΔΟΝΙΑΣ 

